stanford-oval/wikipedia huggingface dataset:
Frank Rijkaard
Ura pelaajana

Rijkaard debytoi ammattilaisena Ajaxin joukkueessa kaudella 1980–1981 onnistuen maalinteossa heti ensimmäisessä ottelussaan. Hän pelasi ensimmäisenä kautenaan yhteensä 24 ottelussa tehden neljä maalia. Seuraavina kahtena kautena Rijkaard oli voittamassa Ajaxissa Alankomaiden mestaruutta, kuten myös kaudella 1984–1985. Vuonna 1987 Rijkaard riitautui valmentaja Johan Cruijffin kanssa ja halusi siirtoa pois Ajaxista. Rijkaard teki sopimuksen portugalilaisen Sportingin kanssa, muttei voinut pelata joukkueessa otteluakaan, sillä siirtoraja oli jo ehtinyt umpeutua. Rijkaard lainattiin välittömästi espanjalaiseen Real Zaragozaan, jossa pelasi loppukauden. Syksyllä 1988 hän siirtyi italialaiseen suurseuraan Milaniin.
Viisi kautta Milanissa nostivat Rijkaardin niin sanottujen suurten pelaajien joukkoon. Yhdessä maanmiestensä Ruud Gullitin ja Marco van Bastenin kanssa Rijkaard oli voittamassa kahta Euroopan cupin (Mestarien liigan edeltäjä) mestaruutta ja kahta Italian-mestaruutta. Lopulta, menestyksekkäiden Italian vuosien jälkeen, Rijkaard palasi uransa kahdeksi viimeiseksi kaudeksi Ajaxiin. Hän oli uransa päätteeksi voittamassa Ajaxissa kahta Alankomaiden-mestaruutta. Rijkaard lopetti uransa keväällä 1995 Ajaxin voitettua Mestarien liigan loppuottelussa Milanin maalein 1–0.
Maajoukkuedebyyttinsä Rijkaard teki vuonna 1981. Alankomaiden voittaessa Euroopan-mestaruuden vuonna 1988 Rijkaard pelasi keskuspuolustajana yhdessä Ronald Koemanin kanssa. Rijkaard pelasi yhteensä 73 maaottelua tehden 10 maalia. Hän pelasi vuoden 1988 EM-kilpailujen lisäksi myös vuosien 1990 ja 1994 maailmanmestaruuskilpailuissa sekä vuoden 1992 Euroopan-mestaruuskilpailuissa. Hänen viimeinen maaottelunsa oli tappiollinen ottelu lopulta mestaruuden voittanutta Brasiliaa vastaan vuoden 1994 MM-kilpailujen puolivälierissä. Rijkaard muistetaan maajoukkueuraltaan myös yhdestä ikävästä episodista, joka ei liity varsinaisesti itse pelitapahtumiin. Vuoden 1990 MM-kilpailuissa hän sylkäisi saksalaista Rudi Völleriä suoraan kasvoille raivostuttuaan tämän "filmaamisesta". Tilanne johti lopulta kummankin pelaajan ulosajoon.
Ura pelaajana > Saavutukset pelaajana

Euroopan mestaruus: 1988
Alankomaiden-mestaruus (5): 1982, 1983, 1985, 1994, 1995
Alankomaiden cup (3): 1983, 1986, 1987
Alankomaiden supercup (2): 1993, 1994
Italian mestaruus (2): 1992, 1993
Italian supercup (2): 1988, 1992
Euroopan cup/Mestarien liiga (3): 1989, 1990, 1995
UEFA Cup-voittajien cup: 1987
UEFA Super Cup (2): 1989, 1990
Intercontinental Cup (2): 1989, 1990
Ura valmentajana

Rijkaard aloitti päävalmentajauransa suoraan huipulta, sillä hän pääsi vuonna 1998 Alankomaiden maajoukkueen päävalmentajaksi toimittuaan sitä ennen vuoden maajoukkueen apuvalmentajana. Alankomaat menestyikin Rijkaardin valmennuksessa hyvin edeten välieriin saakka vuoden 2000 EM-kilpailuissa, joiden toinen isäntämaa Alankomaat oli.
Monen yllätykseksi Rijkaard kuitenkin erosi maajoukkueen johdosta välittömästi Italialle kärsityn välierätappion jälkeen. Rijkaard alkoi maajoukkuepestinsä jälkeen valmentaa vuonna 2001 Sparta Rotterdamia. Seura kuitenkin putosi Eredivisiestä kauden jälkeen, ensimmäistä kertaa historiassaan, ja Rijkaard sai lähtöpassit.
Rijkaardin tauko valmentajan pestissä kesti vain alle vuoden, sillä hän siirtyi kaudeksi 2003–2004 valmentamaan espanjalaista Barcelonaa. Hän valmensi joukkueen toisella kaudellaan (2004–2005) Espanjan-mestaruuteen ja uusi tempun heti seuraavalla kaudella. Vuonna 2006 hän oli johdattamassa Barçaa myös Mestarien liigan voittoon; seura voitti loppuottelun Arsenalia vastaan maalein 2–1. Ennen Rijkaardia Mestarien liigan tai sitä edeltäneen Euroopan cupin voittoon sekä pelaajana että valmentajana olivat pystyneet Miguel Muñoz, Giovanni Trapattoni, Carlo Ancelotti ja Johan Cruijff.
Mestaruus karkasi Rijkaardin ja Barcelonan ulottumattomiin peräkkäisinä kausina 2006–2007 ja 2007–2008. Pokaalittomat kaudet ja ponnettomat peliesitykset johtivat lopulta siihen, että Rijkaard joutui jättämään tehtävänsä kauden 2007–2008 jälkeen, vaikka sopimusta oli vielä vuosi jäljellä. Kohtalokas ottelu oli 4–1-tappio Real Madridille 7. toukokuuta 2008 ja Barcan sijoittuminen korkeintaan kolmanneksi La Ligassa. Näin ollen suora paikka Mestarien liigaan jäi haaveeksi.
Kesäkuussa 2009 Rijkaard siirtyi Galatasarayn päävalmentajaksi kahden vuoden sopimuksella.  Rijkaard ja Galatasaray purkivat kuitenkin valmentajan sopimuksen yhteisymmärryksessä 20. lokakuuta 2010. Turkin suurimpiin seuroihin kuuluva Galatasaray oli kahdeksan pelatun kierroksen jälkeen Turkin liigassa sijalla yhdeksän.
Heinäkuussa 2011 Rijkaard palasi valmennustehtäviin Saudi-Arabian uutena maajoukkuevalmentajana.  Rijkaardin johdolla Saudi-Arabia sijoittui omissa Arabian mestaruuskisoissa neljänneksi 2012. Rijkaard sai potkut tammikuun puolivälissä 2013.
Ura valmentajana > Saavutukset valmentajana

Espanjan mestaruus (2): 2005, 2006
Espanjan supercup (2): 2005, 2006
Mestarien liiga: 2006
La Ligan vuoden valmentaja (2): 2005, 2006
Jalkapallon Euroopan-mestaruuskilpailut
Välierät: 2000
Euroopan Psykologian Opiskelijoiden Liitto (EFPSA)

Euroopan Psykologian Opiskelijoiden Liitto eli EFPSA on voittoa tavoittelematon sekä poliittisesti sitoutumaton opiskelijajärjestö. EFPSA koostuu 33 jäsenmaasta (Member Organisations) sekä kahdesta laadunvalvonnan roolissa olevasta maasta (Observer Organisations). Jäsenmaiden edustajat (Member Representative, MR) äänestävät liitossa tehtävistä päätöksistä.
EFPSA:n toiminta perustuu kunkin jäsenmaan edustajien (MRs), toimihenkilöiden (Executive Board, EB) ja liiton hallituksen (Board of Management, BM) toimintaan. Monipuolisten palveluiden ja tapahtumien kautta EFPSA tarjoaa psykologian opiskelijoille laajat mahdollisuudet sekä itsensä kehittämiseen että kehittymiseen tieteellisesti. EFPSA pyrkii vaikuttamaan yhteiskuntaan monien kampanjoidensa avulla ja tuomaan Euroopan tasolla julki psykologian opiskelijoiden mielenkiinnonkohteita ja tarpeita.
Historia

EFPSA perustettiin huhtikuussa vuonna 1987 Lissabonin yliopistossa Portugalissa. Psykologian opiskelijat kahdeksasta eri maasta muodostivat EFPSA:n. Liiton peruslinjaukset muodostettiin virallisesti huhtikuussa vuonna 1988 EFPSA:n toisessa tapaamisessa Liegen kaupungissa Belgiassa. Samaan aikaan EFPSA aloitti ensimmäisen projektinsa, joka oli nimeltään ’’the EUROPSYCHO-Database’’.  Vuoden 1989 tammikuussa EFPSA rekisteröitiin kansainväliseksi järjestöksi.
Lundin kaupungissa Ruotsissa vuoden 1989 huhtikuussa pidetyn kolmannen liiton kokouksen (General Assembly, GA) aikana liitto muodosti sen alkuperäisen rakenteensa. Samana vuonna pidettiin EFPSA:n toimihenkilöiden ensimmäinen kokous.
Heinäkuussa vuonna 1991 Amsterdamissa EFPSA aloitti yhteistyön Euroopan Psykologiliiton (European Federation of Psychologists' Associations, EFPA) kanssa, jonka jälkeen EFPSA:sta tuli EFPA:n virallinen tytärjäsen.
EFPSA osallistui Euroopan Opiskelijoiden Konferenssiin ensimmäistä kertaa marraskuussa vuonna 1990. Kongressi pidettiin Liegessä Belgiassa tuoden yhteen noin 500 opiskelijaa monilta eri aloilta. Osallistuminen kongressiin toi EFPSA:lle monia uusia kontakteja, erityisesti Länsi-Euroopan maihin. Genevessä pidetyn kolmannen liiton kokouksen jälkeen EFPSA laajeni 11 jäsenmaahan ja ensimmäinen valtuusto Länsi-Euroopasta toivotettiin tervetulleeksi. Samana vuonna syntyi idea pysyvistä työryhmistä (kutsutaan nimellä ’’task forces’’), mikä takaa tehokkaamman työskentelyn eri projektien, kuten EUROPSYCHON ja ERASMUKSEN parissa. Seuraavien vuosien aikana ja vuosisadan vaihtuessa EFPSA:n monet tapahtumat, kuten Summer School ja kongressi saivat alkunsa. 
Vuonna 2006 EFPSA kehitti liitolleen yhtenäisen visuaalisen ilmeen ja tuli tunnistettavaksi oman logonsa sekä oranssin värinsä puolesta.
EFPSA:n rakenne

EFPSA:n yhdistysrakenne muodostui liiton kolmannessa kokouksessa (GA) huhtikuussa vuonna 1989 Lundin kaupungissa Ruotsissa. Tuohon aikaan kunkin maan edustajien tehtäviä hoitivat EFPSA:n toimihenkilöt (Executive Board, EB). Liiton hallitus koostui pelkästään puheenjohtajasta, eikä erillisiä hallitustoimia ollut. Liiton kasvava koko vaati kuitenkin huomattavia muutoksia liiton rakenteeseen, kuten uudenlaisen toimihenkilörakenteen. Vuonna 2003 kehitettiin kunkin jäsenmaan kansallisten edustajien pestit (Member Representative, MR). Kansalliset edustajat muodostivat uuden päätöksentekoelimen EFPSA:n rakenteeseen. EFPSA:n hallitus (Board of Management, BM) erotettiin erilliseksi osaksi toimihenkilöistä, jotta liitolle saataisiin selkeämpi johtoporras. Tavoitteena oli sujuva strateginen päätöksenteko ja liiton tehokas toiminta.
Tapahtumat

Nykyisin EFPSA järjestää 11 vuosittaista ja yhden kahden vuoden välein järjestettävän tapahtuman. Vuosittaisia tapahtumia ovat kongressi, European Summer School (ESS), EFPSA Academy, Train the Trainers (TtT), Train Advanced Trainers (TAT), Trainer’s Meeting (TRAM), Trainer’s Conference (TRaC), EFPSA Day, the Joint Executive Board & Member Representatives Meeting (Toimihenkilöiden ja kansallisten edustajien tapaaminen) ja Board of Management Meetings (Hallituksen tapaamiset). Konferenssi järjestetään joka toinen vuosi.
Tapahtumat > Vuosittainen EFPSA-kongressi

Vuosittain järjestettävä EFPSA-kongressi on viikon mittainen tapahtuma, johon osallistuu yli 350 psykologian opiskelijaa ja psykologian alan tutkijaa ympäri Eurooppaa. Kongressi järjestetään tyypillisesti huhti- tai toukokuun aikana. Kongressi tarjoaa laajan tieteellisen ohjelman, joka nivoutuu kongressin teeman ympärille. Tieteellinen ohjelma koostuu niin alan ammattilaisten ja tutkijoiden, kuin opiskelijoiden työpanoksesta. Tieteellisen ohjelman lisäksi kongressi sisältää monipuolista sosiaalista ohjelmaa, mikä mahdollistaa tutustumisen toisiin kulttuureihin. EFPSA-kongressi on uniikki mahdollisuus psykologian opiskelijoille kehittää sekä omaa tieteellistä osaamistaan, että ymmärrystä persoonallisuudesta.
Kongressi on merkittävä tapahtuma EFPSA:lle, sillä se aloittaa liiton uuden toimintakauden. Uudet toimihenkilöt (EB) sekä EFPSA:n uusi hallitus (MB) valitaan vuosittain kongressissa, minkä jälkeen he aloittavat välittömästi uudet tehtävänsä ja alkavat suunnitella tulevan vuoden projekteja.
Kongressin järjestäjämaa vaihtuu vuosittain. Kongresseja on tähän mennessä järjestetty 32 kertaa, 25 eri maassa. 33. EFPSA-kongressi järjestetään huhtikuussa vuonna 2019 Tanskassa.
EFPSA-kongressin historia
1987 Lisbon, Portugali	1997 Jurmala, Latvia	2007 Turku, Suomi
1988 Liege, Belgia	1998 Skofja Loka, Slovenia	2008 Tuščiaulių village, Latvia
1989 Lund, Ruotsi	1999 Troia, Portugali	2009 Alteiningen, Saksa
1990 Lyon, Ranska	2000 Jäneda, Viro	2010 Barloo, Alankomaat
1991 Geneva, Sveitsi	2001 Budapest, Hungary	2011 Borowice, Poland
1992 Bergen, Norja	2002 Avanos, Turkki	2012 Lolland, Tanska
1993 Amsterdam, Alankomaat	2003 Porto, Portugali	2013 Izmir, Turkki
1994 Lancaster, Iso-Britannia	2004 Kopaonik, Serbia & Montenegro	2014 Baile Felix, Romania
1995 Pula, Kroatia	2005 Madrid, Espanja	2015 Srní, Tšekki	2017 Gakh, Azerbaijan
1996 Jyväskylä, Suomi	2006 Spindleruv Mlyn, Tšekki	2016 Vimeiro, Portugali	2018 Cirkewwa, Malta
Tapahtumat > European Summer School

Ensimmäinen European Summer School (ESS) järjestettiin Leiessä Virossa vuonna 2007 teemalla kulttuurien välinen psykologia. ESS:n teema vaihtuu joka vuosi. Tämän viikon mittaisen tapahtuman aikana opiskelijat aloittavat ryhmissä vuoden mittaisen tutkimusprojektin alan ammattilaisten ohjeistamana. Tämän lisäksi ohjelmaan kuuluu luentoja psykologian alalta valitun teeman ympärillä. Yleensä teemaksi valitaan kulloinkin ajankohtainen aihe. Vuodesta 2011 lähtien ESS:ään osallistuneet opiskelijat ovat jatkaneet ESS:ssä aloittamiaan tutkimustöitään vuoden kestävässä Junior Researcher Programm:ssa (JRP). Neljä päivää kestävässä JRP -konferenssissa esitellään valmiit tutkimusprojektit.
Tapahtumat > EFPSA Day

EFPSA Day on EFPSA:n mainostamiseen kehitetty tapahtuma, joka järjestetään eri puolilla Eurooppaa tyypillisesti joulukuun alussa. Ideaalisti EFPSA Day järjestetään samana päivänä joka maassa. Ensimmäinen EFPSA Day järjestettiin vuonna 2010. Tapahtuman tarkoituksena on tuoda EFPSA tutuksi ympäri Eurooppaa. Esitelmät, workshopit ja muut aktiviteetit liittyen EFPSA:an tuovat EFPSA:n tutuksi mahdollisimman monelle opiskelijalle.
Tapahtumat > Train the Trainers

Vuonna 2010 Itävallassa järjestettiin ensimmäinen Train the Trainers. Train the Trainers summer school (TtT) on vuosittainen, seitsemän päivän pituinen tapahtuma 12 psykologian opiskelijalle. TtT koostuu kokemuksellisesta ja ei-muodollisesta opettamisesta, minkä tarkoituksena on taata osallistujille syvällistä ja laaja-alaista tietoa ja taitoa kouluttamisesta. Kun osallistujat täyttävät annetut vaatimukset, he voivat liittyä EFPSA:n kouluttajien verkostoon (EFPSA Trainers´ Pool) laajentaakseen osaamistaan kannustavassa ja tukea antavassa ympäristössä.
Tapahtumat > Train Advanced Trainers

EFPSA:n Train Advanced Trainers (TAT) on kahdeksan päivän mittainen, maaliskuussa järjestettävä tapahtuma. TAT on EFPSA:n ainoa tapahtuma, johon voi osallistua myös muun, kuin psykologian alan opiskelijoita. TAT on tarkoitettu 25:lle kokeneelle kouluttajalle useasta eri kansalaisjärjestöstä ja se tarjoaa kouluttajataitojen jatkokehittämisen tietyn aihealueen ympärillä.
Tapahtumat > EFPSA Academy

EFPSA Academyn tarkoituksena on tuoda yhteen Euroopan NGO:n nuoret ja mahdollistaa heidän ammatillinen kehittymisensä. Tavoitteena on perustaa verkostoja, nostaa nuorten motivaatiota sekä jakaa kokemuksia muiden nuorten kanssa. Samanaikaisesti EFPSA Academy rikastuttaa nuoria monilla erilaisilla taidoilla ja tiedoilla, keskittyen aina yhteen määriteltyyn aihealueeseen. EFPSA Academy kestää kolme päivää ja se järjestetään kaupungissa, jonne on helppoa matkustaa useista eri paikoista. Tapahtuman aikana nuoret osallistuvat laadukkaisiin harjoitusistuntoihin, saavat mahdollisuuden osallistua asiantuntijoiden vetämiin ja tiettyyn aihealueeseen keskittyviin työpajoihin. Osallistujat saavat mahdollisuuden harjoitella taitojaan käytännön kokemuksien ja oikean elämän haasteiden avulla.
Tapahtumat > Trainers' Meeting

EFPSA Trainers’ Meeting (TRAM) on kolmesta neljään päivään kestävä matalalla budjetilla toteutettu tapaaminen, jossa nuoret kouluttajat kokoontuvat yhteen. EFPSA:n kouluttajien järjestämässä tapahtumassa kouluttajien tavoitteena on jakaa tietämystään ja kokemuksiaan toisilleen, sekä kehittää omia taitojaan. Tapahtuma keskittyy tietyn aihealueen ympärille. Valittu aihe liittyy kouluttamiseen ja tapahtuman vetäjänä toimii aihealueen asiantuntijana toimiva kouluttaja. Tapahtuman osallistujat ovat eri järjestöjen kouluttajia ja he suorittavat valittuun aiheeseen keskittyviä ohjauksia toinen toiselleen.
Tapahtumat > Trainers' Conference

EFPSA Trainers’ Conferense (TraC) on tapahtuma, jonka tarkoituksena on koota yhteen EFPSA:n kouluttajat ja keskustella useista kouluttamisen maailmaan liittyvistä aiheista niin yleisesti, kuin EFPSA:an liittyen. Osallistujien määrä, tapahtuman kesto sekä sen ajankohta vaihtelevat ja joustavat toimintakauden mukaisesti. Tavallisesti tapahtumaan kuuluu Open Training Day, jolloin konferenssiin osallistuneilla on mahdollisuus järjestää koulutusharjoituksia lähimmässä yliopistossa.
Tapahtumat > Joint Executive Board & Member Representatives Meeting

Joint Excecutive Board & Member Representatives Meeting (Joint EB & MR meeting) järjestetään vuosittain syksyllä. Tapaamiseen osallistuvat EFPSA:n työyhteisön aktiiviset toimijat. Tapahtuma on ainutlaatuinen tilaisuus EFPSA:lle asettaa sivuun online-kommunikointi ja kokoontua viikoksi työskentelemään intensiivisesti yhdessä. Tapahtuman ajankohta sijoittuu ratkaisevaan kohtaan, sillä se järjestetään toimikauden puolivälissä. Tapahtuma antaa EFPSA:n aktiivisille jäsenille mahdollisuuden kokoontua yhteen ja keskustella kauden jo menneestä ensimmäisestä puoliskosta, sekä liiton tulevaisuuden suunnasta.
Tapahtumat > EFPSA Conference

EFPSA-konferenssi järjestettiin ensimmäisen kerran Amsterdamissa, Alankomaissa vuonna 2013. Konferenssi järjestetään joka toinen vuosi. Konferenssi keskittyy erityisesti tieteelliseen ohjelmaan. Neljä päivää kestävä tapahtuma tuo yhteen noin 150 opiskelijaa eri puolilta Eurooppaa. Ohjelmaan sisältyy luentoja, työpajoja sekä opiskelijoiden esitelmiä. Konferenssin aikana järjestetään avoin päivä. Avoimena päivänä noin 30 opiskelijaa järjestäjämaasta/-alueesta liittyy konferenssiin yhdeksi päiväksi, saaden mahdollisuuden oppia luennoilla sekä mahdollisuuden verkostoitua osallistujien kanssa.
Tapahtumat > Board of Management Meeting I&II

Board of Management Meeting I&II ovat tapahtumia, jossa EFPSA:n hallitus kokoontuu. Se on olennainen osa EFPSA:n toimivuutta. Tapaaminen järjestetään, jotta liiton työtä voidaan arvioida ja uusia ideoita kehittää toiminnan sujuvuuden parantamiseksi. Yksi tapaamisen tavoitteista on edistää EFPSA:n kehittymistä ja kestävyyttä. Hallitus päättää tapaamisten ajankohdan vuosittain. Työohjelma sisältää liiton toiminnan analysointia, EFPSA:n täysistuntoja sekä EFPSA:n mission, vision ja arvojen pohdintaa tapahtumiin ja palveluihin liittyen. Lisäksi työohjelmaan kuuluu hankekohtaisia töitä ja keskusteluistuntoja.
Palvelut

EFPSA tarjoaa opiskelijoille monia palveluita tutkimuksen kehittämiseen sekä taitojen harjoittamiseen. EFPSA tarjoaa myös palveluita, jotka helpottavat ulkomailla matkustamista sekä opiskelua. EFPSA:n palveluita ovat:
Journal of European Psychology Students
Junior Research Programme
Study & Travel Abroad
Training Office
Social Impact Initiative
Palvelut > Journal of European Psychology Students

Journal of European Psychology Students (JEPS) on kaksoissokkoutettu, vertaisarvioitu, kaikille avoin akateeminen julkaisualusta, joka on täysin opiskelijoiden johtama. Vuodesta 2009 lähtien julkaisijoina ovat toimineet EFPSA sekä Ubiquity Press. Julkaisu antaa psykologian opiskelijoille mahdollisuuden tarkastella heidän tai muiden julkaisuja kansainvälisellä tasolla. Hakemuksien täytyy perustua kandidaatti- tai maisteriopiskelijan tekemiin tutkimuksiin, joko Euroopasta tai sen ulkopuolelta. Hakemusten joukosta valitut tekijät saavat henkilökohtaista palautetta ja apua kehittääkseen tieteellistä julkaisuaan. Julkaistavat artikkelit valitaan vain laadukkaista tutkimuksista. Artikkelit indeksoidaan EBSCOHost:ssa. Vuodesta 2016 lähtien JEPS on kutsunut opiskelijoita toimittamaan rekisteröidyt lausunnot (Registered Reports). JEPS-tiimi on kirjoittanut myös blogia, JEPS Bulletinia marraskuusta 2010 lähtien. Blogissa julkaistaan psykologian opiskelijoiden kohtaamia vaikeuksia kaikilla tasoilla ja aihealueilla.
Palvelut > Study & Travel Abroad

Study Abroad on ollut olemassa 90-luvulta lähtien. Se aloitettiin projektina nimeltä "How to Study Abroad" ja myöhemmin se muuntui nimeksi "Study and Work Abroad (SWA)". Vuodesta 2005 lähtien palvelut ovat keskittyneet erityisesti ulkomailla opiskeluun. Vuonna 2015 palvelut liitettiin yhteen "Study & Travel Abroad"-palveluksi. Vuonna 2016 palveluihin liitettiin opiskelijavaihtovastaava (Student Exchange Responsible), jonka ansiosta EFPSA:n jäsenmailla on mahdollisuus järjestää opiskelijavaihtoja EFPSA:n tuen avulla. Harjoitteluihin liittyvä työryhmä (Internship Task Force) perustettiin toimikaudella 2015-2016 ja se jatkui toimintakaudelle 2016-2017 kehittäen toimintaansa. Työryhmän tavoitteena oli kehittää alusta psykologian opiskelijoiden harjoittelumahdollisuuksille. 
Ulkomailla opiskeluun valmistautuminen voi olla opiskelijalle haastavaa, mutta EFPSA:n Study and Travel Abroad tarjoaa käyttäjilleen hyödyllisiä ohjeita ja tietoa kaupungeista sekä yliopistoista EFPSA:n jäsenmaissa. Tarjolla on myös tietoa eri maiden ylemmistä koulutusjärjestelmistä, lukukausimaksuista ja elämisen kustannuksista eri maissa. Lisäksi Study and Travel Abroad tarjoaa sohvasurffausyhteisön. Sohvasurffaus antaa mahdollisuuden tarjota majoitusta muille opiskelijoille sekä yöpyä muiden opiskelijoiden luona Euroopassa. Tämä mahdollistaa uusiin kulttuureihin, kieliin sekä ruokakulttuuriin tutustumisen erityisellä ja edullisella tavalla.
Palvelut > Training Office

Training Office esiteltiin liitolle vuonna 2010, jolloin ensimmäinen Train the Trainers summer school järjestettiin Itävallassa vuoden 2010 elokuussa. Seuraavan vuoden EFPSA-kongressissa ensimmäiset EFPSA-kouluttajat pitivät koulutuksia jäsenmaiden edustajille ja EFPSA:n työyhteisölle. Training Office huolehtii EFPSA:n koulutusagendasta. Erityisesti Training Office huolehtii tapahtumista, jotka liittyvät kouluttamiseen, kuten Train the Trainers (TtT) summer schoolista ja Train Advanced Trainersista (TAT). Training Office pitää huolta EFPSA-kouluttajien tuesta ja kehittymisestä, ehdottaa EFPSA:n koulutuspalveluja ulkoisille toimijoille sekä järjestää EFPSA:n sisäisien tapahtumien koulutustilaisuudet, kuten ryhmäyttämisen.
Palvelut > Social Impact Initiative

Social Impact Initiative-tiimi työskentelee muutaman pääprojektin parissa: Mind the Mind (MtM), Better Together (BT) ja Organised acts of kindness (OAK). Mind the Mind-kampanja pyrkii vähentämään mielenterveyshäiriöihin liittyvää stigmaa. Mind the Mind-kampanjan vapaaehtoiset pitävät työpajoja 11-18-vuotiaille oppilaille ja aikuisille, tarkoituksenaan levittää tietoa mielenterveyshäiriöihin liittyvästä stigmasta. Better Together-kampanjan tarkoituksena on vahvistaa nuorten luomia sosiaalisia yhteisöjä kampanjaan kuuluvien työpajojen avulla. Kampanja keskittyy syrjinnän vähentämiseen ja ehkäisyyn. Organised acts of kindness-kampanja pyrkii rohkaisemaan ihmisiä spontaaneihin eleisiin ympäröiviä ihmisiä kohtaan (esim. kahvin ostaminen tuntemattomalle). Eleiden tarkoituksena on lisätä ystävällistä käyttäytymistä. Kampanja toteutetaan matkapuhelinsovelluksen avulla, jonka on tarkoitus valmistua vuoden 2019 alussa.
Member Organisations

Maiden organisaatiot, jotka ovat tunnistettu Euroopan neuvostossa voivat tulla EFPSA:n jäseniksi. Organisaatiot, jotka eivät ole tunnistettu Euroopan neuvostossa voivat tulla harkituksi EFPSA:n alueellisiksi jäseniksi (Regional Members). Vuonna 2018 EFPSA:lla on 33 varsinaista jäsenmaata (Member Organisation) ja kaksi laatua valvovaa jäsenmaata (Observer Organisation).
Aiheesta muualla

European Federation of Psychology Students' Associations
European Federation of Psychologists' Associations
European Psychologist
American Psychological Association